หุ้นจีนเด้งแรงหลังภาครัฐชี้แจงไม่มุ่งทำลายพื้นฐานบริษัท - FINNOMENA
คืนที่ผ่านมาคณะกรรมการกำกับหลักทรัพย์ของจีนจัดการประชุมออนไลน์ ร่วมกับธนาคารและบริษัทหลักทรัพย์ทั้งในและต่างประเทศ เพื่อชี้แจงถึงท่าทีของทางการจีนว่าดำเนินการอย่างมีเป้าหมาย และไม่ได้มุ่งที่จะทำลายปัจจัยพื้นฐานของบริษัท
29 ก.ค. 2564

คืนที่ผ่านมาคณะกรรมการกำกับหลักทรัพย์ของจีนจัดการประชุมออนไลน์ ร่วมกับธนาคารและบริษัทหลักทรัพย์ทั้งในและต่างประเทศ เพื่อชี้แจงถึงท่าทีของทางการจีนว่าดำเนินการอย่างมีเป้าหมาย และไม่ได้มุ่งที่จะทำลายปัจจัยพื้นฐานของบริษัท
สอดคล้องไปในทิศทางเดียวกันกับท่าทีของสื่อภายใต้การควบคุมของรัฐบาลจีนที่ออกบทความระบุว่า หุ้นเทคโนโลยีของจีนนั้นอยู่ในระดับที่น่าสนใจเพื่อการลงทุน และคาดว่าแนวโน้มความกดดันดังกล่าวมีโอกาสที่จะจบลงแล้วสูง และมีนักวิเคราะห์บางส่วนคาดการณ์ว่ากองทุนจากสถาบันการเงินหรือธนาคารที่มีความเกี่ยวข้องกับรัฐบาลหรือที่เรียกว่า ทีมชาติ เริ่มเข้าซื้อเพื่อหนุนตลาดหุ้น
พร้อมกันนั้นในวันนี้ธนาคารกลางจีน (PBOC) ยังได้ดำเนินการเสริมสภาพคล่องผ่านทาง 7 Days Reverse Repurchase Agreement จำนวน 30,000 ล้านหยวน (4,600 ล้านดอลลาร์) เข้าสู่ตลาดการกู้ยืมระหว่างธนาคาร
ส่งผลให้ตลาดหุ้นฮ่องกงและจีนปรับตัวขึ้นแรง นำโดย Hang Seng Index ที่ปรับตัวขึ้นกว่า 3.29% และ Hang Seng Tech Index ที่ปรับตัวขึ้นถึง 7.35%
โดยหุ้นเทคโนโลยีชื่อดังอย่าง Alibaba, Tencent, Meituan สามารถปรับตัวขึ้นได้ 7.04%, 9.39% และ 9.15% ตามลำดับ
ขณะที่ดัชนีอื่นของประเทศจีนต่างปรับตัวขึ้นเช่นกัน
CSI300 ปรับตัวชึ้น 1.96%
China A50 ปรับตัวขึ้น 0.87%
SZSE Component ปรับตัวขึ้น 2.71%
Source: Bloomberg.com
แท็ก:
FINNOMENA Market Alert
แชร์บทความ: